EkBass/fiwiki-20250220-pages-articles huggingface dataset:
Luandan maakunta

Luandan maakunta on maakunta Angolassa. Sen pinta-ala on 18 836 neliökilometriä. Maakunnan asukasluku oli vuoden 2022 väestönlaskennan mukaan noin 9,1 miljoonaa. Inhimillisen kehityksen indeksin (HDI= 0,710 eli korkea) mukaan Luandan maakunta oli vuonna 2022 Angolan kehittynein alue. Luandan maakunnan pääkaupunki on Luanda, joka on myös koko Angolan pääkaupunki. Maakunta sijaitsee Angolan läntisissä osissa ja rajoittuu lännessä Atlantin valtamereen. Maakunnan naapurina pohjoisessa, idässä ja etelässä on Bengon maakunta. Väestössä korostuu bantukansa mbundut ja heidän käyttämä paikallinen kieli kimbundu. Luandan maakunta oli aiemmin jaettu seitsemään kuntaan (). Vuonna 2016 aluejakoa uudistettiin muun muassa perustamalla maakuntaan kaksi uutta kuntaa (Kilamba-Kiaxi ja Talatona). Tästä syystä vuoden 2014 väestönlaskennan kuntajaon asukasluvut eivät ole enää päteviä kaikkien kuntien kohdalla. Esimerkiksi Talatona perustettiin 17. lokakuuta 2016 Belasin ja Kilamba-Kiaxin kuntien osia yhdistämällä. Yleisemminkin Angolan väkilukuarvot vanhenevat nopeasti voimakkaan väestönkasvun, aluerakentamisen ja sisäisen muuttoliikkeen johdosta. Toisaalta vuonna 2022 on järjestetty uudempi västönlaskenta, jonka tulokset on julkistettu. Vuodesta 2016 lähtien maakunnassa ovat olleet seuraavat yhdeksän kuntaa: * Belas * Cacuaco * Cazenga * Icolo e Bengo * Kilamba-Kiaxi (eli Quilamba Quiaxi) * Luanda * Quissama * Talatona * Viana == Lähteet == == Aiheesta muualla == Luokka:Angolan maakunnat
Blueskaava

Blueskaava on bluesissa ja sitä uudemmassa populaarimusiikissa suosittu 12-tahtinen sointukulku. Ennen kuin blueskaavalla alettiin 1920-luvulta lähtien viittaamaan 12-tahtiseen kaavaan, joka oli noussut bluesin kaavoista suosituimmaksi, bluesissa oli käytetty myös 8- ja 16-tahtisia kaavoja. Blueskaavasta tuli 1930-luvulla jazzin ja boogie woogien peruskaava. 1930- ja 1940-luvuilla moni rhythm and blues -kappalekin käytti sitä, ja 1950-luvulla blueskaava oli käytössä monessa rock and roll -kappaleessa. Seuraavien vuosikymmenten rockmusiikissakin sitä on toisinaan käytetty, mutta harvemmin kuin ennen. Blueskaavassa on 12 tahtia, joista jokaisessa on neljä iskua. Kaava perustuu sointujen I, IV ja V sointukulkuun. Esimerkiksi A-duurin vastaavat soinnut A, D ja E voivat olla esimerkiksi järjestyksessä AAAA DDAA EDAA. Blueskaavan 12 tahtia jaetaan kolmeen fraasiin, jolloin jokaisessa fraasissa on neljä tahtia. Laulaja toistaa ensimmäisen fraasin melodian ja sanat (säkeen) toisessa fraasissa, joskin melodia tavallisesti muuntuu hieman. Kolmannessa fraasissa on eri sanat ja melodia. Yhden säkeistön kaava on siis A-A-B. On yleistä, että kunkin fraasin lauluosuus kattaa vain kaksi ensimmäistä tahtia, ja kaksi viimeistä tahtia ovat instrumentaalisia. Blueskaavaa käyttävässä kappaleessa on useita säkeistöjä, jotka kaikki noudattavat samaa kaavaa. Blueskaavasta on useita muunnelmia. Joskus muunnellaan sointuja, joskus melodia- tai sanoitusrakennetta. J. Karjalainen on kappaleessaan ”Blueskaava” (albumilla Yö kun saapuu Helsinkiin, 1982) kuvaillut blueskaavaa. ==Lähteet== ==Aiheesta muualla== Luokka:Blues Luokka:Sointukulut
Funafuti

Funafuti on Tuvalun saarivaltion suurin atolli Tyynellämerellä ja yksi maan kahdeksasta hallintoalueesta. Se on virallisesti maan pääkaupunki. Hallitus sijaitsee Vaiakun kylässä, Fongafalen saarella. Funafutin pinta-ala on 2,8 km² ja väkiluku oli 6 025 vuoden 2012 väestönlaskennassa. Funafutin laguuni on nimeltään Te Namo. Sen pystysuuntainen pituus on yli kaksikymmentä kilometriä. Atolli sijaitsee noin 1 000 kilometriä Fidžistä pohjoiseen. Funafutilla sijaitsee Funafutin kansainvälinen lentoasema, maan ainoa lentoasema.Funafutu Airport Tuvalu Islands Muita rakennuksia ovat muiden muassa Vaiaku Lagi Hotel ja Naisten käsityökeskus. Funafutin länsiosissa on Funafutin merensuojelualue, jonka alueella sijaitsee noin 20 % koko atollin riutoista. Atollilla vuonna 1819 käynyt kapteeni Arent de Peyster oli ensimmäinen Funafutin löytänyt eurooppalainen. Hän nimesi saaret kapteeni Edward Ellicen mukaan Ellicen ryhmäksi, mutta myöhemmin termi Ellice-saaret vakiintui tarkoittamaan koko Tuvalua. == Saaret == Funafutilla on ainakin 33 saarta, joista suurin on Fongafale: * Amatuku * Avalau * Falaoigo * Fale Fatu * Fatato * Fongafale * Fuafatu * Fuagea * Fualefeke * Fualopa * Funafala * Funamanu * Luamotu * Mateika * Motugie * Motuloa * Mulitefala * Nukusavalevale * Papa Elise * Pukasavilivili * Te Afuafou * Te Afualiku * Tefala * Telele * Tengako * Tengasu * Tepuka * Tepuka Vili Vili * Tutanga * Vasafua == Lähteet == == Aiheesta muualla == Luokka:Oseanian pääkaupungit Luokka:Tuvalun maantiede
Fongafale

Fongafale on saari Tuvalun saarivaltiossa. Se on Funafutin atollin suurin saari. Fongafale jakautuu neljään kylään (Alapi, Fakai Fou, Senala, Vaiaku). Fongafalessa sijaitsee Tuvalun ainoa sairaala (Princess Margaret Hospital) sekä Tuvalun ainoa hotelli (Vaiaku Langi Hotel). Valtiollisista instituutioista sinne on sijoittunut sekä Tuvalun parlamentti (Palamene o Tuvalu) että Tuvalun kenraalikuvernöörin toimisto. Fongafalessa on noin 3 000 asukasta. Luokka:Tuvalun saaret
Bairiki

Bairiki on Kiribatin Tarawan atolliin kuuluva saari ja asutuskeskus. Se sijaitsee atollin eteläosassa South Tarawan alueella, joka toimii Kiribatin pääkaupunkina. South Tarawan muodostavat saaret on liitetty toisiinsa pengertein. Bairikin kylän pinta-ala on 0,39 neliökilometriä ja siellä on 3 218 asukasta (vuonna 2015). Bairikissa on satama ja siellä on toiminut Etelä- Tyynenmeren yliopisto. Betion saareen Bairikin liittää Dai Nippon Causeway -pengertie. Kylän väestö on kasvanut voimakkaasti rakennushankkeiden ja maan sisäisen muuttoliikkeen vuoksi, mikä on johtanut tilanahtauteen ja suunnittelemattomaan rakentamiseen. == Lähteet == == Aiheesta muualla == Luokka:Kiribatin saaret
The Voice of Zion

The Voice of Zion on Yhdysvalloissa ja Kanadassa asuvien vanhoillislestadiolaisten julkaisema hengellinen sanomalehti. Se ilmestyy 12 kertaa vuodessa ja siinä on kirjoituksia suurimmaksi osaksi englanniksi, mutta myös espanjaksi, ranskaksi ja suomeksi. Lehteä toimittaa Laestadian Lutheran Church. Lehdessä ilmestyy myös joitakin Suomen vanhoillislestadiolaisten pää- äänenkannattajassa Päivämiehessä olleita kirjoituksia. Luokka:Uskonnolliset lehdet Luokka:Vanhoillislestadiolaisuus Luokka:Yhdysvaltalaiset sanomalehdet
The Shepherd’s Voice

The Shepherd's Voice on Yhdysvalloissa toimivien vanhoillislestadiolaisten julkaisema hengellinen lastenlehti. Se ilmestyy 7–9 kertaa vuodessa, ja siinä on englanninkielisiä kirjoituksia. Lehteä julkaisee Laestadian Lutheran Church. == Katso myös == * Siionin kevät Luokka:Luterilaisuus Yhdysvalloissa Luokka:Uskonnolliset lehdet Luokka:Vanhoillislestadiolaisuus Luokka:Yhdysvaltalaiset aikakauslehdet
Troposfääri

Troposfääri eli alailmakehä on ilmakehän alin kerros. Troposfäärin paksuus riippuu ilmamassasta ja vuodenajasta: napa-alueilla se on keskimäärin 6–8 kilometriä, päiväntasaajalla noin 16–20 kilometriä. ==Ominaisuudet== Troposfäärissä on 90 prosenttia ilmakehän koko massasta ja likimain kaikki vesihöyry. Sääilmiöt tapahtuvat pääosin troposfäärissä; vain paksuimmat pilvet ja voimakkaimmat pystyliikkeet saattavat puhkoa sen ylärajaa. Lämpötila troposfäärissä laskee keskimäärin 6,5 °C kilometriä kohti. Tämä on keskiarvo: inversioiden kohdalla lämpötila nousee ylöspäin, ja myös tasalämpöisiä kerroksia esiintyy. Troposfäärin ylärajalla on kylmintä: napa-alueilla noin −45 astetta, päiväntasaajalla jopa −75 °C. == Troposfäärin keskimääräinen rakenne == Ilman paine, lämpötila ja tiheys pienenevät troposfäärissä ylöspäin mentäessä keskimäärin seuraavan taulukon mukaisesti. korkeus (m) paine (mbar) lämpötila (°C) tiheys (g/m³) 0 1 013 15 1 225 111 1 000 14,3 1 212 988 900 8,6 1 113 1 949 800 2,3 1 012 3 012 700 −4,6 908 4 206 600 −12,3 802 5 574 500 −21,2 692 16 180 100 −56,5 161 center|thumb|800px|Troposfääri == Tropopaussi == Troposfäärin ylärajan muodostavaa inversiota kutsutaan tropopaussiksi. Tropopaussin ympärillä lämpötila alkaa nousta ilmakehässä olevan otsonin takiaIlmansuojelutekniikka, Sirpa Härmälä ..., Tammertekniikka 1992, Gummerus Jyväskylä 1992, ISBN 951-9004-44-0, 1. Ilmakehä ja sen epäpuhtaudet, s. 9, ja ilma muuttuu lähes täysin kuivaksi. Tropopaussi estää suurinta osaa vesihöyryä nousemasta ylempään ilmakehään, ja hajoamasta siellä Auringon säteilyn vaikutuksesta vedyksi ja hapeksi. == Lähteet == Luokka:Ilmakehä
Artakserkses II

Artakserkses II Mnemon (noin 436–358 eaa.) oli Persian kuningas vuodesta 404 eaa. aina kuolemaansa asti. Artakserkses nousi valtaistuimelle isänsä Dareios II:n kuoltua. Hänen nuorempi veljensä Kyyros nuorempi, joka oli satraappi Vähässä-Aasiassa, hyökkäsi häntä vastaan ja yritti kaapata vallan. Vuonna 401 eaa. Artakserkses kukisti veljensä Kunaksen taistelussa. Kyyroksen sotaretkellä mukana ollut ateenalainen Ksenofon kirjoitti retkestä myöhemmin kirjan Kyyroksen sotaretki (). Seuraavaksi Artakserkses joutui taistelemaan kapinoivia satraappeja vastaan vuosina 366–358 eaa. Vuonna 386 eaa. Artakserkses pakotti kreikkalaiset kaupunkivaltiot allekirjoittamaan Antalkidaan rauhan. == Aiheesta muualla == Luokka:Persian kuninkaat Luokka:Egyptin faaraot Luokka:Akhaimenidit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Eriseura

Eriseura on vuoden 1642 raamatunkäännöksen käyttämä suomenkielinen termi seurakunnasta erilläolosta. Se on Raamatun mukaan "lihan työ" eli synti. Sana esiintyy "eriseurana" Bibliassa 4\. Moos. 26:9–10 ja vuoden 1933/38 käännöksessä, mutta vuoden 1992 käännöksessä sen tilalla on mm. 'lahkolaisuus' 1\. Kor. 11:19 tai muu ilmaisu, jos alkukielisessä tekstissä ei ole vastaavaa sanaa.4\. Moos. 26:10. Eriseura-sanaa käytetään lestadiolaisuuden suuntauksissa tarkoittamaan muita lestadiolaisuuden suuntauksia. Eriseuran tarkoittamaa asiaa kutsutaan kristillisessä kirkko-opissa yleensä skismaksi eli kirkon jakautumiseksi, tai harhaopiksi eli heresiaksi. ==Lähteet== * ===Viitteet=== == Aiheesta muualla == * Eriseura suomenkielisessä Raamatussa (Biblia) * Eriseura suomenkielisessä Raamatussa (1933/1938) Luokka:Lestadiolaisuus Luokka:Kirkko-oppi Luokka:Raamatulliset sanonnat
Arses

Artaxerxes IV Arses oli Persian kuningas 338–336 eaa. Hän oli Artakserkses III:n nuorin poika, eikä hänellä oletettu olevan mitään mahdollisuutta nousta valtaistuimelle. Tilanne muuttui yhtäkkiä kun Artakserkseen ministeri Bagoas murhasi melkein koko kuninkaallisen perheen vuonna 338 eaa. Bagoas oli riitaantunut kuninkaan kanssa ja yritti säilyttää asemansa nostamalla nuoren Arseksen valtaistuimelle. Arses oli lyhyen hallituskautensa aikana vain nukkehallitsija ja todellinen valta oli Bagoasilla. Kun Arses yritti nousta Bagoasta vastaan, tämä myrkytti hänet ja nosti valtaistuimelle Arseksen serkun Dareios III:n. Kreikkalaisissa lähteissä kuninkaan nimi oli Arses. Mutta persialaisissa lähteissä mainitaan että hän otti kuninkaalliseksi nimekseen Artaxerxes IV, isänsä ja isoisänsä mukaan. Luokka:Persian kuninkaat Luokka:Egyptin faaraot Luokka:Akhaimenidit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Nadi

Nadi on kaupunki Fidžillä. Se sijaitsee valtion suurimman saaren, Viti Levun, läntisissä osissa. Nadissa oli 71 048 asukasta vuoden 2017 väestönlaskennassa. Nadista on 9 kilometrin matka Nadin kansainväliselle lentoasemalle. Kaupunki on suosittu matkailukohde. == Lähteet == ==Aiheesta muualla== Luokka:Fidžin kaupungit
Feodosija

Feodosija (, , , ) on kylpyläkaupunki Krimin niemimaan kakkoisosassa Mustanmeren rannalla Krimin autonomisessa tasavallassa Ukrainassa. Kaupunki on Feodosijan piirin hallinnollinen keskus. Silloisessa Feodosijan kaupunkipiirissä asui Ukrainan tilastokeskuksen arvion mukaan vuonna 2013 yhteensä 105 065 henkeä. Kaupunkipiiri jakautui Feodosijan kaupunkiin (Феодосія, 69 461 as.), ja useisiin kaupunkityyppisiin taajamiin: Prymorskyi (Приморський, 14 938 as.), Štšebetovka (Щебетовка, 3 504 as.), Koktebel (Коктебель, 2 863 as.), Kaihador (Кайгадор, ent. Ordžonikidze, 2 643 as.) ja Kurortne (Курортне 340 as.). Maaseutuasukkaiksi Ukrainan tilastokeskus arvioi 11 316 henkeä (vuonna 2013). == Historia == === Antiikki === Kaupunki perustettiin 500-luvulla eaa. kreikkalaisena siirtokuntana, jonka nimi oli Theodosia. Hunnit tuhosivat kaupungin 300-luvulla jaa. Osmanit valtasivat kaupungin vuonna 1475. Eri vaiheissaan kaupunki on tunnettu myös nimillä Ardabda, Kafas, Caffa ja Kefe. === Myöhempi historia === == Nykyaika == Kaupunki on tunnettu Mustanmeren kylpylä- ja lomanviettopaikka Krimin Kertšiniemen tyvessä. Kertšiin kulkeva valtatie M17 (eurooppatie E97) kulkee kaupungin pohjoislaidan ohi. Tätä tietä pitkin tasavallan pääkaupunki Simferopolista on 116 kilometrin matka. Feodosijaan johtaa myös Ukrainan rautateiden Kertšiin kulkevasta pääradasta lähtevä pistorata. Nykyään suurin osa Feodosijan asukkaista on etnisesti venäläisiä. Ukrainan kieltä käytetään alueella verrattain vähän. == Lähteet == ==Aiheesta muualla== *M. Feodosija (tilastotietoa Ukrainan parlamentin palvelimelta) (rada.gov.ua) *Matkailutietoa kaupungista (feo.ru) *Feodosija . Tietopaketti Krimin tasavallan sivustolla *Krimin kartta . Krimin tasavallan sivustolla Luokka:Krimin autonomisen tasavallan kaupungit Luokka:Antiikin Kreikan siirtokunnat
Ignatius

Ignatius voi tarkoittaa seuraavia: * Ignatius, miehen etunimi * Ignatius eli Ignatios, varhaiskristillinen Antiokian patriarkka ja kirjailija, yksi apostolisista isistä ==Suomalaisena sukunimenä== *Ignatius, suomalainen suku *Anja Ignatius (1911–1995), viulutaiteilija, viulunsoiton professori *Bengt Jakob (Pentti Jaakko) Ignatius (1761–1827), lääninrovasti ja virsirunoilija *Elina Luukanen (o.s. Ignatius, s. 1941), taidegraafikko *Gustaf Ignatius (1873–1949), maaherra *Gustaf Henrik Ignatius (1801–1844), kollegiasessori ja Porin pormestari *Gustaf Selim Ignatius (1877–1943), agronomi, puutarhanhoidon opettaja ja tarkastaja *Hannes Ignatius (1871–1941), kenraaliluutnantti *Heikki Ignatius (1924–1996), valtiongeologi, professori *Jaakko Ignatius (s. 1953), perinnöllisyystieteilijä, professori *Johan Siegfried Ignatius (1749–1831), puutavaraliikemies, lahjoittaja ja Viipurin pormestari *Jouko Ignatius (1920–2001), viulutaiteilija ja -pedagogi *Kaarlo Ignatius (1869–1942), hovioikeuden presidentti *Kaarlo Reinhold Ignatius (1876–1953), lääkäri, lääkintöneuvoksen arvonimi *Karl Henrik Jakob Ignatius (1809–1856), pappi ja kirjailija *Karl Emil Ferdinand Ignatius (1837–1909), senaattori *Katri Bergholm (o.s. Ignatius, 1878–1949), sotilaskotitoiminnan perustaja *Kim Ignatius (s. 1956), TeliaSoneran johtaja *Kyllikki Aspelin-Ignatius (o.s. Aspelin, 1877–1951), kirjallisuuden kääntäjä *Lea Ignatius (1913–1990), taidegraafikko *Panu Ignatius (1929–2016), ekonomi, musiikkivaikuttaja, jääkiekkoilija ja ralliautoilija *Pentti Ignatius (Asko Paju, 1902-1982), toiminnanjohtaja ja nuortenkirjailija *Reino Ignatius (1913–2001), insinööri, lasiteollisuusmies *Väinö Ignatius (1874–1931), apteekkari, apteekkineuvos ja Runnin terveyskylpylän omistaja ;Entisenä sukunimenä *Martti Ilveskorpi, (ent. Ignatius, 1908–1973), asuntosäästämisen kehittäjä *Tuula Rosenqvist, (ent. Ignatius, 1933–2011), televisiokuuluttaja ==Etunimenä== *Ignatios Antiokialainen (k. n. 98–117), Antiokian patriarkka *Ignatios IV (1921–2012), syyrialainen kirkonjohtaja *Ignatius Acheampong (1931–1979), Ghanan presidentti 1931–1979 *Ignatius Loyola (1491–1556), jesuiittojen perustaja ja johtaja *Ignatius Donnelly (1831–1901), yhdysvaltalainen kirjailija, kongressin jäsen ;Katolisten piispojen nimenä *Ignatius Anthony Catanello (s. 1938), yhdysvaltalainen piispa *Ignatius Chama (s. 1957), sambialainen piispa *Ignatius Chung Wang (s. 1934), kiinalais-yhdysvaltalainen piispa *Ignatius Suharyo Hardjoatmodjo (s. 1950), indonesialainen piispa *Ignatius Ayau Kaigama (s. 1958), nigerialainen arkkipiispa *Ignatius Menezes (s. 1936), intialainen piispa *Ignatius Mrak (1810–1901), itävaltalais-yhdysvaltalainen piispa *Ignatius Mummadi (1899–1983), indonesialainen piispa *Ignatius Pak Sok-hi (1941–2001), eteläkorealainen piispa *Ignatius Paul Pinto (1925–2023), intialainen arkkipiispa *Ignatius Gabriel I Tappuni (s. 1879–1968), syyrialainen piispa ja kardinaali *Ignatius Philip Trigueros Glennie (s. 1907–1993), Sri lankassa toiminut meksikolaissyntyinen piispa Luokka:Luettelot henkilöistä sukunimen mukaan
Arla

Arla voi tarkoittaa seuraavia asioita: * Arla, pohjoismainen naisen etunimi * Arla Oy, suomalainen meijeriyhtiö * Arla Foods, kansainvälinen meijeriosuuskunta * Sauna Arla, helsinkiläinen yleinen sauna.
Polykarpos

Polykarpos Smyrnalainen (, ; 69?–155?, 80?–166?, 81?–167?, 79?–165? tai 70?–156?) oli Smyrnan piispa toisella vuosisadalla. Hänet poltettiin marttyyrinä, ja häntä pidetään pyhimyksenä sekä katolisessa että ortodoksisessa kirkossa. Perimätiedon mukaan hän oli evankelista Johanneksen opetuslapsi. Tämän vuoksi hänet lasketaan apostolisten isien joukkoon. Polykarpos oli kirjeenvaihdossa Ignatios Antiokialaisen kanssa. Ignatios kirjoitti hänelle kirjeen, ja mainitsee hänet Kirjeessä efesolaisille ja Kirjeessä magnesialaisille. Polykarpos vieraili Roomassa paavi Anicetuksen aikana, ja havaitsi, että heidän tapansa viettää pääsiäistä on hyvin erilainen. He päättivät olla asiasta eri mieltä rauhanomaisesti. Polykarpos nautti paavin seurakunnassa ehtoollisen. Hänen ainoa säilynyt kirjoituksensa on Polykarpoksen kirje filippiläisille. Sen lisäksi apostolisten isien kirjoitusten joukkoon luetaan hänen kuolemastaan kertova Polykarpoksen marttyyrikuolema. Se on varhaisin aidoksi todettu Raamatun ulkopuolinen kuvaus kristillisestä marttyyrikuolemasta, ja yksi harvoista aidoista vastaavanlaisista kirjoituksista todellisten vainojen ajalta. Irenaeus kertoo, kuinka Polykarpos tuli kristityksi, ja kirjeessään Florinukselle hän kertoo myös tavanneensa ja kuulleensa häntä henkilökohtaisesti Vähässä-Aasiassa. Hän myös kertoo kuulleensa, että Polykarpos oli tavannut evankelista Johanneksen ja muita, jotka olivat nähneet Jeesuksen. Irenaeus kertoo myös, että Polykarpos kääntyi kristityksi apostolien vaikutuksesta, nimitettiin piispaksi, ja oli yhteydessä useisiin Jeesuksen tavanneisiin henkilöihin. Hän mainitsee usein Polykarpoksen hyvin korkean iän. Polykarpoksen marttyyrikuolema mainitsee, että Polykarpos sanoi itse kuollessaan olevansa 86-vuotias. Polykarpoksen kuolinvuodesta ei ole täyttä varmuutta. Eusebius ajoittaa sen Marcus Aureliuksen valtakaudelle noin vuosiin 166–167. Eusebiuksen jälkeen tehdyt lisäykset Kirjeeseen Polykarpoksen marttyyrikuolemasta antavat kuitenkin kuolinpäiväksi lauantain 23. helmikuuta Statius Quadratuksen prokonsulikaudella eli joko vuonna 155 tai 156. Aiemmat vuodet täsmäävät paremmin hänen yhteyksiinsä Ignatiokseen ja evankelista Johannekseen. == Lähteet == == Aiheesta muualla == * Polycarp to the Philippians Early Christian Writings Luokka:Apostoliset isät Luokka:Kristityt marttyyrit Luokka:Rooman valtakunnan teloittamat Luokka:Smyrna
Fidžin musiikki

Vaikka Fidžin saaristovaltio sijaitsee Melanesiassa, Fidžin musiikki muistuttaa tyyliltään paljon polynesialaista musiikkia. == Perinnemusiikin tyylilajit == Fidžiläinen perinnemusiikki on pääosin laulu- ja tanssimusiikkia. Paikallisia musiikin tyylilajeja edustaa muun muassa meke- niminen tanssi. === Perinnemusiikin soittimet === Fidžiläisessä perinnemusiikissa tärkeitä soittimia ovat muun muassa erilaiset lali-rummut. == Populaarimusiikki == 1980-luvulla muutamat fidžiläiset muusikot, kuten Laisa Vulakoro ja Lagani Rabukawaqa, saivat suosiota myös kotimaansa ulkopuolella. *
Eskapismi

Eskapismi tarkoittaa todellisuuspakoisuutta. Käsite on esitelty brittiläisessä kirjallisuudentutkimuksessa 1930-luvulla kuvaamaan yhteiskunnallisen tietoisuuden ja realismin puutetta. Eskapistit usein tuntevat olevansa pettyneitä todellisen maailman arkipäivän stressiin ja pyrkivät ”pakenemaan” sieltä muun muassa unien, päihteiden, taiteen, mietiskelyn, matkustelun tai fantasioinnin kautta. Termiä voidaan käyttää kuvaamaan ihmisten toimenpiteitä masennuksen ja surullisuuden tunteiden lievittämiseksi. Liittyen televisionkatseluun eskapismin muotona käsite voidaan jakaa: # Sosiaalipsykologiseen eskapismiin, jossa todellisuuspako liittyy kanssakäymisen vaikeuksiin lähiyhteisössä. # Sosiologiseen eskapismiin, jolloin ajatellaan todellisuuspaon syyksi esimerkiksi työyhteisöstä vieraantumista. # Yksilöpsykologiseen eskapismiin, jossa henkilö ”pakenee omia ajatuksiaan”; eskapismin aiheuttajia ei tällöin nähdä erityisesti yhteisöllisinä. == Historia == Useat ajattelevat, että eskapismi on ominaista nykyajan urbaanille teknologian olemassaololle, sillä se eristää de facto -ihmiset heidän luonnollisesta ympäristöstään. Nyky-yhteiskunnan suorituskeskeisyys sekä lisääntyvät paineet työtä ja opiskelua kohtaan voidaan nähdä myös syynä eskapismin lisääntymiseen. Downshifting-termi on lanseerattu ilmiön estämiseksi. == Lähteet == Luokka:Idealismi Luokka:Psykologia Luokka:Viihde Luokka:Seulonnan keskeiset artikkelit
Vanuatun musiikki

Vanuatun musiikki on Tyynellä valtamerellä sijaitsevan Vanuatun saaristovaltion asukkaiden tekemää musiikkia, niin perinteistä kuin nykyaikaistakin. Vanuatulaisessa perinnemusiikissa käytettäviä soittimia ovat muun muassa tantam-rumpu sekä eräänlaiset säkkipillit. Pienet laulu- ja soitinyhtyeet on tunnetuin musiikin genre. Kylätanssissa ja häissä esiintyy satoja yhtyeitä, joiden musiikilla on ollut merkitystä kansallisen kulttuurin syntymiselle. Nuoret muusikot laulavat paikallisista ja kansallisista aiheista paikallisilla kielillä. Joistakin näistä kappaleista on tullut kansallisia standardeja, jotka leviävät nauhoitteina tai radiossa. Monet yhtyeet matkustavat Port Vilaan kesäkuussa kilpailemaan vuosittaisessa kilpailussa. Vanuatun musiikkiteollisuus alkoi kasvaa nopeasti 1990-luvulla. Vuosikymmenen alussa suosioon nousivat muun muassa yhtyeet Huarere ja Tropic Tempo. == Lähteet == Luokka:Oseanian musiikki musiikki
Avarua

Avarua on Cookinsaarten pääkaupunki. Se sijaitsee Rarotongan saaren pohjoisrannikolla lähellä kansainvälistä lentokenttää.Rarotonga Travel Guide Pacific Travel Avaruan pinta-ala on 67,2 neliökilometriä ja vuonna 2010 arvioitu asukasluku noin 13 300.Cook Islands: largest cities and towns and statistics of their population World Gazetteer Tärkeimpiin elinkeinoihin kuuluvat muun muassa matkailu ja kalastus. Rannikko on kivikkoinen, mutta koska Avaruaan pääsee riuttojen välistä, sen satama on suosittu huvialusten kohde toukokuusta syyskuuhun.Avarua Travel Guide Pacific Travel Avarua on jaettu 18 tapereen eli kaupunginosaan: * Pokoinu * Nikao * Puapuautu * Areanu * Kaikaveka * Atupa * Avatiu * Ruatonga * Tutakimoa * Tauae * Takuvaine * Ngatipa * Vaikai * Tapae-I-Uta * Pue * Punamaia * Kiikii * Tupapa == Lähteet == == Aiheesta muualla == Luokka:Cookinsaarten maantiede Luokka:Oseanian pääkaupungit
Joey

Joey on yhdysvaltalainen tilannekomedia, jossa seurataan Frendien hahmon Joey Tribbianin (Matt LeBlanc) elämää hänen muutettuaan Los Angelesiin. Sarjan pilottijakso nähtiin Suomessa 24. huhtikuuta 2005. ==Rooleissa== == Joeyn hahmo == Frendeissä Joey oli vähä-älyinen ja lapsellinen mutta silti mukava naistenmies, joka oli aina tukemassa ystäviään. Joey-sarjassa hahmo muuttui epäsosiaaliseksi mieheksi, jonka oli hankalaa saada ystäviä, samalla kun hänellä oli vaikeuksia rakkauselämässään. == Vastaanotto == Sarjan menestyneen pilotin jälkeen sen katsojaluvut romahtivat nopeasti, jonka vuoksi se lopetettiin jo toisen tuotantokauden jälkeen. Complex-sivusto on kutsunut sarjaa yhdeksi huonoimmista tilannekomediasarjoista sekä yhdeksi huonoimmista spin-off sarjoista. ==Jaksot== ===Ensimmäinen tuotantokausi=== # Alkuperäinen 1 Pilot 2 Joey and the Student 3 Joey and the Party 4 Joey and the Book Club 5 Joey and the Perfect Storm 6 Joey and the Nemesis 7 Joey and the Husband 8 Joey and the Dream Girl, Part 1 9 Joey and the Dream Girl, Part 2 10 Joey and the Big Audition 11 Joey and the Road Trip 12 Joey and the Plot Twist 13 Joey and the Taste Test 14 Joey and the Premiere 15 Joey and the Assistant 16 Joey and the Tonight Show 17 Joey and the Valentine's Date 18 Joey and the Wrong Name 19 Joey and the Fancy Sister 20 Joey and the Neighbor 21 Joey and the Spying 22 Joey and the Temptation 23 Joey and the Breakup 24 Joey and the Moving In ===Toisen tuotantokauden jaksojen nimet=== # Alkuperäinen Suomen TV:ssä 1 Joey and the Big Break, Part 1 Joey ja koe-esiintyminen, osa 1/2 2 Joey and the Big Break, Part 2 Joey ja koe-esiintyminen, osa 2/2 3 Joey and the Spanking Joey ja kuriton lapsitähti 4 Joey and the Stuntman Joey ja sijaisnäyttelijä Chuck 5 Joey and the House Joey ja talokaupat 6 Joey and the ESL Joey ja englannin kieli 7 Joey and the Poker Joey ja pokeripeli 8 Joey and the Sex Tape Joey ja seksimenneisyys 9 Joey and the Musical Joey ja musikaali 10 Joey and the Bachelor Thanksgiving Joey ja poikamiehen kiitospäivärituaalit 11 Joey and the High School Friend Joey ja eräs tietty koulutoveri 12 Joey and the Tijuana Trip Joey ja matka Meksikon Tijuanaan 13 Joey and the Christmas Party Joey ja suuret joulukutsut 14 Joey and the Snowball Fight Joey ja lumisota patiolla 15 Joey and the Dad Joey ja vähättelevä isä 16 Joey and the Party for Alex Joey ja Alexin syntymäpäivä 17 Joey and the Big Move Joey ja tulinen muutto 18 Joey and the Beard Joey ja hämäysseuralaisen rooli 19 Joey and the Critic Joey ja murskakriitikko 20 Joey and the Actor's Studio Joey ja Actor's Studio 21 Joey and the Holding Hands Joey ja kädestä pitämisen kauneus 22 Joey and the Wedding Joey ja häät == Lähteet == == Aiheesta muualla == * Joey NBC.comin sivuilla * Luokka:2000-vuosikymmenen yhdysvaltalaiset tilannekomediat
Siirtolohkare

Siirtolohkare eli hiidenkivi on iso kivi, jonka jääkauden aikainen mannerjää on kuljettanut mukanaan usein kauaksi emokalliosta. Alavilla alueilla siirtolohkareet ovat usein peittyneet muun maa-aineksen alle, mutta maastossa korkealla paikalla kivet ovat monesti säilyneet näkyvillä. Heikomman kiviaineksen alueilla siirtolohkareet voivat olla paljon hioutuneempia ja sileämpiä. Entisajan ihmisistä näytti siltä, ettei kiveä ole voinut tuoda paikoilleen mikään luonnollinen voima. Siksi niiden selitettiin olevan hiisien, pirujen tai jättiläisten työtä. Eräässä vaiheessa geologian oppihistoriaa uskottiin myös, että hiidenkiviä on liikutellut raamatullinen vedenpaisumus. Suomen suurin selvästi näkyvissä oleva siirtolohkare, Kukkarokivi, sijaitsee Turun Ruissalon pohjoispuolella. Sen näkyvissä olevan osan pituus on 40 metriä, leveys 30 metriä ja korkeus 12 metriä.Turkulainen - Tiedätkö tämän ison omakotitalon kokoisen kiven Turussa Suomen suurin tunnettu maan sisällä oleva siirtolohkare puolestaan on Kontiolahdelta Pohjois- Karjalasta Kuurnan voimalaitoksen rakennustöiden yhteydessä löytynyt lohkare. Kulttuurillista merkitystä siirtolohkareilla on niihin liittyvien tarinoiden kautta. Näissä esiintyy usein varsinkin jättiläisiä, joiden saatetaan arvella esimerkiksi viskoneen lohkareita kohti eri pitäjien kirkkoja. Siirtolohkareita, jotka maastokohteina tyypillisesti ovat riidattomia ja selvästi havaittavia, on myös usein valittu kylien, pitäjien, läänien sekä maakuntien rajapaikoiksi, ja monista tällaisista rajakivistä löytyy tietoja Suomessa jo keskiajalta (500-luvun alusta 1400-luvulle). == Katso myös == * Luettelo Suomen siirtolohkareista == Lähteet == * === Viitteet === == Aiheesta muualla == * Kejonen, A. 2001. Kiikkuvia lohkareita eri puolilta Suomea . Geologi 53:138–142 * Luokka:Seulonnan keskeiset artikkelit
Anárion

Anárion on fiktiivinen henkilö J. R. R. Tolkienin kirjassa Taru sormusten herrasta. == Elämäkerta == Anárion (T.A.3119-3440) oli Elendilin toinen poika ja Isildurin veli. Hänen poikansa Meneldil oli viimeinen mies, joka syntyi Númenorissa. Yhdessä isänsä ja veljensä kanssa hän oli elendilin johtaja, eli niiden Númenorlaisten jotka vastustivat kuningas Ar-Pharazônin päätöstä hyökätä Valinoriin. Númenorin uppoamisen jälkeen Elendil nousi maihin pohjoisessa, Lindonin lähellä, ja perusti sinne Arnorin valtakunnan, mutta Isildur ja Anárion laskivat maihin etelämpänä Keski-Maassa, perustaen Gondorin valtakunnan. Kumpikin valtakunta lähti kasvamaan jo tunnetuista Númenorlaisista kaupungeista, Pelarginista ja Belfalastista (myöhemmin tunnettu nimellä Dol Amroth). Anárion oli aluksi vastuussa Gondorin johtamisesta: hän perusti Minas Anorin ja Minas Ithilin kaupungit, kuten myös Osgiliathin sillan ja kaupungin. Minas Anor nimettiin auringon mukaan, mutta myös Anárionin oman nimen mukaan. Minas Ithil ja Ithilienin maakunta nimettiin kuun ja Isildurin mukaan. Sauron hyökkäsi jo aikaisin Gondoriin. Viimeisen Liiton Sodan aikana Anárion puolusti Gondoria, sillä aikaa kun hänen veljensä pakeni pohjoiseen isänsä ja haltioiden luo. Anárion puolusti Gondoria hyvin, siihen asti että Isildur, Elendil ja Gil-galad saapuivat joukkoineen. Anárion taisteli kunniakkaasti Dagorladin Taistelussa ja Barad-dûrin piirityksessä, mutta kaatui 3440 Toista Aikaa, kun suuri kivi putosi hänen päälleen Mustasta Tornista. Anárionilla oli neljä lasta: kolme ensimmäistä olivat tyttäriä, mutta neljäs oli poika, Meneldil. Lopulta Isildur antoi Meneldillin hallita Gondoria sillä välin kun hän oli pohjoisessa. Kun Isildur ja hänen vanhimmat poikansa olivat kuolleet, nuorin poika ei halunnut Gondorin kruunua, joten Meneldilistä tuli Gondorin hallitsija. Anárionin linja hitaasti haipui ja katosi ajan saatossa, kunnes hallitsevat Käskynhaltiat tulivat valtaan, jolloin yksikin Anárionin jälkeläinen saattoi vaatia kruunua itselleen. Tämä tapahtuma päästi Aragorn II:n sekä Arnorin että Gondorin kuninkaaksi. == Lähteet == * Luokka:Keski-Maan henkilöhahmot
Alfons Mucha

Alfons Maria Mucha [muha] (24. heinäkuuta 1860 Ivančice, Itävallan keisarikunta – 14. heinäkuuta 1939 Praha, Böömin ja Määrin protektoraatti) oli tšekkiläinen taidemaalari, julistetaiteilija, graafikko ja muotoilija. Häntä pidetään yhtenä art nouveau -taidesuunnan huomattavimmista edustajista. Muchan maalaukset, julisteet ja mainokset esittävät usein kauniita nuoria naisia kukkien ympäröiminä. ==Elämä ja taide== Mucha syntyi nykyisen Tšekin alueella Ivančicen kaupungissa. Piirustus oli lapsesta asti hänen rakkain harrastuksensa. Hän hankki koulutuksensa osittain omatoimisesti, osittain Wienissä, ja työskenteli opintojensa ohessa maalaten muun muassa lavasteita, muotokuvia ja mainoksia. Hän pääsi kuitenkin lopulta opiskelemaan Müncheniin (1885–1887), kun eräs toimeksiantaja oli niin vaikuttunut hänen työstään että oli valmis tukemaan opintoja taloudellisesti. Mucha muutti Pariisiin vuonna 1887 ja jatkoi siellä opintojaan. Hän elätti itsensä kuvittamalla mainoksia ja aikakauslehtiä. Sattumalta hän sai vuonna 1894 tehtäväkseen piirtää mainoksen tunnetulle ranskalaiselle näyttelijälle Sarah Bernhardtille; tämä juliste teki Muchasta kuuluisan, ja hän sai paljon uusia tilauksia. Vuonna 1906 hän meni naimisiin Marie Chytilován kanssa. Mucha asui Yhdysvalloissa vuosina 1906–1910, palasi sitten synnyinmaahansa ja asettui Prahaan. Hänen kädenjälkensä näkyy useiden Prahan rakennusten koristelussa. Kun Tšekkoslovakiasta tuli ensimmäisen maailmansodan jälkeen itsenäinen valtio, Mucha piirsi maan uudet postimerkit ja setelit. Elämänsä loppuvuodet hän kulutti suuren, slaavien historiaa kuvaavan maalaussarjan parissa, jota hän piti mestariteoksenaan. Slaavien eepos paljastettiin Prahassa vuonna 1928 ja on nykyään näytteillä Moravský Krumlov -linnassa lähellä Muchan synnyinpaikkakuntaa. Teos koostuu kahdestakymmenestä monumentaalimaalauksesta, jossa Mucha kuvaa slaavien alkuperää, saavutuksia ja heidän päämääriään. Mucha haudattiin Prahaan Vyšehradin hautausmaalle. Hänen taidettaan oli jo alettu pitää vanhanaikaisena, mutta kiinnostus siihen heräsi uudelleen 1960-luvulla. Hänen tyyliään on imitoitu paljon, tosin harvoin yhtä taidokkain lopputuloksin kuin Muchan omat työt ovat. Poika Jiří Mucha on kirjoittanut isästään paljon ja tehnyt hänen taidettaan tunnetuksi. == Lähteet == == Aiheesta muualla == * Mucha Foundation * Mucha Museum Prague – useita kieliä * The Slav Epic – The Magnum Opus of Alphonse Mucha * Teoksia * Muchan suunnittelemia seteleitä Luokka:Tšekkiläiset taidemaalarit Luokka:Vuonna 1860 syntyneet Luokka:Vuonna 1939 kuolleet Luokka:Tšekkiläiset kuvittajat
Namibe

Namibe on Angolassa sijaitsevan Namiben maakunnan pääkaupunki. Kaupunki sijaitsee valtion lounaisissa osissa. Se perustettiin vuonna 1840. Kaupungissa on kuiva ilmasto. Vuoden 2019 arvion mukaan kaupungissa oli 347 503 asukasta. == Lähteet == == Aiheesta muualla == Luokka:Angolan kaupungit
Namiben maakunta

Namiben maakunta on yksi Angolan maakunnista. Sen pinta-ala on 57 500 neliökilometriä ja väkiluku oli vuoden 2019 arvion mukaan 588 378. Myös maakunnan pääkaupunki on nimeltään Namibe. Namiben maakunta sijaitsee Angolan eteläosassa, Atlantin valtameren rannalla. Sillä on noin 480 kilometriä rantaviivaa. Naapurimaakuntia ovat Benguela pohjoisessa sekä Huíla ja Cunene idässä. Etelässä Namibella on rajaa Namibian kanssa. Benguelanvirta vaikuttaa merkittävästi maakunnan ilmastoon. Rannikolla keskimääräinen lämpötila vaihtelee 17 °C ja 25 °C välillä, mutta sisämaassa lämpötila nousee huomattavasti korkeammaksi. Namibe on jaettu viiteen kuntaan. * Bibala * Camucuio * Namibe * Tômbva * Virei == Lähteet == == Aiheesta muualla == Luokka:Angolan maakunnat
Arnor

Arnor on fiktiivinen valtakunta J. R. R. Tolkienin kirjassa Taru sormusten herrasta. ==Historia== Nimi Arnor tarkoittaa luultavasti kuninkaiden maata (sindaria: ara = korkea, kuningas, (n)dor = maa). Elendil perusti sen vuonna 3320 Toista Aikaa samaan aikaan kuin hänen poikansa Isildur ja Anárion perustivat Gondorin. Molemmat kuningaskunnat tunnettiin maanpaossa olevien númenorlaisten valtakuntina. Ennen Arnorin perustamista paikalla oli jo númenorilaista asutusta, koska heitä oli muuttanut Númenorin saarelta Keski- maahan melkein heti valtakunnan perustamisen jälkeen. Arnor oli enemmän haltioiden suosiossa kuin Gondor, koska Gil-galad asui haltioineen lähellä sitä. Myöhemmin Númenorin vajottua Sauronin pimeyden alle useampia númenorilaisia muutti Keski-maahan. Gondorin kuningas Isildur, Arnorin toinen kuningas, kuoli vuonna 2 Kolmatta Aikaa Kurjenmiekkakenttien taistelussa. Hänen vanhemmat poikansa kuolivat samalla, mutta hänen nuorin poikansa Valandil selvisi ja hänestä tuli Arnorin kuningas. Koska Valandil ei vaatinut Gondorin kruunua, valtakunta puolittui, mutta Arnorissa pysyi nimitys Korkea Kuningas kun taas Gondorissa oli "vain" Kuningas. Arnorin pääkaupunki oli Annúminas Evendim-järvellä, mutta vuonna 861 Kolmatta Aikaa Annúminas hylättiin ja pääkaupunki siirtyi Fornostiin. Eärendurin, Arnorin 10. kuninkaan, kuoleman jälkeen vuonna 861 Kolmatta Aikaa, Arnoria ravisteli sisällissota, joka aiheutui Eärendurin kolmen pojan kinastelusta, kenestä tulisi kuningas. Vanhin poika Amlaith sai Arnorin kruunun, mutta hänelle jäi hallittavaksi vain Arthedainin maakunta, koska hänen veljensä perustivat Cardolanin ja Rhudaurin maakunnat. Arnorin yhdisti Arthedainin kuningas Argeleb I, kun Cardolan yhdistyi sen kanssa. Kuitenkin Arthedain tuhoutui. Arnorin kansa oli sekaisin sodista, ja Arnorin dúnedain rakensivat uudet kotinsa Rivendellistä etelään, missä heidät tunnettiin Pohjoisen Samoojina. Aragorn II eli kuningas Elessar lisäsi Arnorin Yhdistyneeseen Valtakuntaan, ja teki Annúminasista pääkaupunkinsa. Sauronin tuhon jälkeen Arnor oli taas turvallinen asutukselle, mutta se pysyi harvemmin asuttuna kuin Gondor, kunnes pitkän ajan päästä se alkoi olla yhtä asutettu kuin Gondor, vaikkakin sen yksi osa, Kontu, itsenäistyi. Luokka:Keski-Maan paikat Luokka:Keski-Maan valtiot de:Regionen und Orte in Tolkiens Welt#Arnor
Tongatapu

Tongatapu on Tongan saaristovaltion pääsaari. Siellä sijaitsee muun muassa valtion pääkaupunki Nukuʻalofa. Tongatapulla on 75 416 asukasta (2011), mikä on yli puolet koko valtion asukasluvusta. Saari kuuluu Tongatapusaarten saariryhmään. ==Aiheesta muualla== *Quick Facts on Tonga Luokka:Tongan saaret
Bath

Bath on Lounais-Englannissa sijaitseva 94 000 asukkaan kaupunki, joka on tunnettu kolmesta kuuman lähteen ympärille rakennetusta kylpylästään. Ensimmäiset kirjalliset merkinnät Bathista pitävät sitä roomalaisena kylpylänä, mutta eräät maarakenteet on luultavasti rakennettu kuuman lähteen ympärille jo ennen roomalaisten saapumista. Kuumien lähteiden veden ajateltiin auttavan moniin vaivoihin. Elisabet I:n aikakaudelta (n. 1550) Yrjöjen aikaan (n. 1830) tämä matkailukeskus oli vauras paikka. Siellä on paljon esimerkkejä hienosta Yrjöjen aikakauden arkkitehtuurista, ja kaupunki kuuluu UNESCOn maailmanperintöluetteloon.UNESCO == Maantiede == Bath sijaitsee 25 kilometriä Bristolista kaakkoon Avon-joen laaksossa Cotswoldsin kukkuloiden eteläreunalla. Kaupungin kadut nousevat joskus jyrkästikin jokivarresta kohti kukkuloita. Avon-joen tulvat aiheuttivat ongelmia keskustan rakennuksille säännöllisesti 1970-luvulle asti. Bath tunnetaan lähteistään. Geologisen murtumavyöhykkeen kohdalla pulppuaa 46 °C:n lämpöistä vettä yli miljoona litraa päivässä.Roman Baths Bath & North East Somerset Council == Koulutus== Kaupungissa toimii kaksi yliopistoa. Bathin yliopisto on perustettu 1966. Sen juuret ovat Bristolin teknisessä koulussa. Nykyiset tiedekunnat ovat teknillinen, humanistis-sosiaalinen, johtamistieteellinen ja luonnontieteellinen tiedekuntaDepartments University of Bath Viitattu 14.1.2017 Bath Spa University sai yliopiston statuksen vasta vuonna 2005. Se antaa opetusta taiteessa, kasvatustieteessä, englannin kielessä, historiassa, musiikissa, näyttämötaiteissa ja sosiaalitieteissä.Bath Spa University == Talous == Bathissa toimii yli kuusituhatta yritystä, jotka työllistävät yhteensä 50 000 henkeä. Yli 80 % työpaikoista on palvelusektorilla, mikä on enemmän kuin Englannissa keskimäärin. Suurin osa-alue on koulutus ja terveydenhuolto, jossa on 30 000 työpaikkaa, sitä seuraavat kauppa, turismi ja vapaa-ajan palvelut ja kolmantena liike-elämän palvelut, jotka työllistävät 10 000 henkeä. == Matkailu == Bath on Yhdistyneen kuningaskunnan vierailluin kaupunki Lontoon jälkeen kun kyseessä on kulttuuri- ja perinnematkailu. Kaikki merkittävät Englannin historian vaiheet näkyvät kaupungissa, Rooman ajalta 2000-luvun kylpyläkulttuuriin. Matkailualan tärkeys näkyy lähes 300 majoituspaikassa, joista monet ovat viiden tähden arvoisia. Kaupungissa on myös satakunta ravintolaa ja sama määrä pubeja ja baareja. ==Nähtävyydet== Bathin tärkeimmät nähtävyydet ovatAttractions in Bath and beyond VisitBath *Bathin roomalainen kylpylä * Muotimuseo *Jane Austen -museo *Royal Crescent *Pulteneyn silta *Bathin luostarikirkko == Lähteet == ==Aiheesta muualla== * Luokka:Unescon maailmanperintökohteet Yhdistyneessä kuningaskunnassa
Kuusumun Profeetta

Kuusumun Profeetta on porilainen yhtye, joka perustettiin vuonna 1994 englanninkielisellä nimellä Moon Fog Project (myöhemmin Moon Fog Prophet). Yhtyeen musiikkia on yleensä kutsuttu progressiiviseksi rockiksi, mutta vaikutteita on paljon myös folk rockista sekä 1960-luvun lopun psykedeelisestä musiikista ja joillakin levyillä jopa metallimusiikista. Erityisen persoonalliseksi yhtyeen musiikin tekevät sen keulahahmon Mika Rätön mystiset sanoitukset ja omalaatuinen laulutyyli. Kuusumun Profeetta on julkaissut yhteensä kymmenen studioalbumia, joista kuusi on suomen- ja neljä englanninkielisiä. Lisäksi yhtyeeltä on ilmestynyt yksi DVD. Kuusumun Profeetta saavutti kriitikoiden suosion jo ensimmäisillä suomenkielisillä albumeillaan Kukin kaappiaan selässään kantaa (2001) ja Jatkuvasti maailmaa pelastamaan kyllästynyt supersankari (2002), kunnes vuoden 2004 Sanansaattaja oraakkeli salamurha hyökkäysvaunu saavutti jo kaupallistakin menestystä nousemalla Suomen virallisella listalla sijalle 27. Neljäs suomenkielinen albumi Hymyilevien laivojen satama julkaistiin vuonna 2006. Kuusumun Profeetan levy-yhtiö on Ektro Records, ja yhtyeen muusikoita soittaa myös muissa levy- yhtiön porilaisyhtyeissä kuten Circle, Lowlife Rock'n'Roll Philosophers, Magyar Posse, Stalwart sekä Rättö ja Lehtisalo. == Jäsenet == * Mika Rättö - laulu, koskettimet * Teemu Majaluoma - kitara, laulu * Mikko Elo - basso * Veli Nuorsaari - rummut === Entisiä jäseniä === * Daniel Finley - alkuperäisrumpali, myöhemmin lyömäsoittimet ja taustalaulu * Jyrki Laiho - kitara * Samuli Peltoniemi - trumpetti, lyömäsoittimet * Harri Sippola - kitara, laulu * Irina Niemelä - saksofoni == Diskografia == === Nimellä Moon Fog Prophet === ;Albumit * Dim Dum Sing the Sun (1998) * When They Opened Their Parachutes... Silence (1999) * MERN3336 – A Mirror to the Marble-Coated Solar System (2000) * Taunting Tin Bells Through the Mammal Void (2002) ;Singlet ja EP-levyt * I Crackle as I Grow (1997) === Nimellä Kuusumun Profeetta === ;Albumit * Kukin kaappiaan selässään kantaa (2001) * Jatkuvasti maailmaa pelastamaan kyllästynyt supersankari (2002) * Sanansaattaja oraakkeli salamurha hyökkäysvaunu (2004) * Hymyilevien laivojen satama (2006) * Lyhtykuja (2008) * Huutoja hiljaisesta huoneesta (2012) ;Singlet ja EP-levyt * Noita (2003) * Riemun ja kurjuuden sälekaihtimet (2006) ;DVD-levyt *Myrskyn silmään (2009) ==Aiheesta muualla== * Yhtyeen kotisivut Luokka:Suomalaiset progressiivisen rockin yhtyeet Luokka:Suomalaiset folk rock -yhtyeet Luokka:Post-rock-yhtyeet Luokka:Space rock -yhtyeet Luokka:Porin musiikki
Intef I

Intef I oli Egyptin ensimmäisen välikauden 11. dynastian aikaan vuosina 2125–2112 eaa. hallinnut faarao. Intefiä pidetään yleisesti 11. dynastian perustajana vaikka hänen isänsä Mentuhotep I lasketaan myös 11. dynastiaan. Intef otti käyttöönsä Horus-nimen sekä kartussiin kirjoitetun nimen, näin julistautuen Egyptin faaraoksi. Hierakleopoliksessa olleet paikalliset kuninkaat eivät kuitenkaan alistuneet hänen valtaansa, joten Intefin julistautuminen aiheutti sisällissodan. Vaikka Hierakleopoliksen kuninkaat olivat taloudellisesti ja sotilaallisesti Intefiä voimakkaampia, eivät he saaneet aikaan, erimielisyyksistään johtuen, yhtenäistä vastarintaa. Intef hallitsi Thebasta käsin ja valloitti pohjoisesta Koptoksen ja Denderan sekä etelästä useita kaupunkeja aina el-Kabiin asti. Intef sai alistettua myös Hierakonpoliin valtaansa, tavoitteenaan yhdistää Ylä- ja Ala-Egypti ja palauttaa vanhan valtakunnan aikainen vauraus Egyptiin. Intefiin viitataan Thutmosis III:n aikaisessa "esi-isien salissa" tittelillä "lääninherra ja perintöprinssi". Eräässä steelassa häneen yhdistetään titteli "perintöprinssi ja mahtava Theban läänin lääninherra". Denderasta löytyneessä steelassa on taas käytettyä titteliä "mahtava etelän prinssi". Intef saattoi siis mahdollisesti olla ensimmäistä välikautta edeltävän kuninkaallisen suvun perillinen. Tämä mahdollisesti auttoi hänen valtaannousuaan. Intefin oletetaan kuolleen jo hyvin nuorena. Arviot ovat yleensä 20 ja 30 vuoden välillä. Intef haudattiin kallioon hakattuun hautaan Thebassa. Hautapaikalla on useita samankokoisia hautakammioita joiden oletetaan olevan Intefin perheelle tarkoitettuja. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Mokša (hindulaisuus)

Mokša (sanskritia; devanagari: मोक्ष; IAST: mokṣa) on elämän päämäärä hindulaisuudessa. Ihmisen sielu (atman) yhtyy maailmansieluun (brahman). Näin ihminen vapautuu jälleensyntymän syklistä (samsara). Hindulaiset askeetit eli sadhut omistavat koko elämänsä mokšan tavoittelulle. Muiden ihmisten elämä hindulaisuudessa on tasapainottelua velvollisuuksien täyttämisen eli dharman ja mokšan tavoittelun välillä.Hindulaisuus Uskonnot Suomessa == Lähteet == Luokka:Hindulainen usko ja oppi
Artakserkses

Artakserkses on ollut useamman kuin yhden Persian kuninkaan nimi: * Artakserkses I Makrokheir (464 eaa. – 424 eaa.) * Artakserkses II Mnemon (404 eaa. – 358 eaa.) * Artakserkses III Okhos (358 eaa. – 338 eaa.) * Artakserkses IV Arses (338 eaa. – 336 eaa.) * Bessos. Dareios III:n murhanneen Bessoksen sanotaan ottaneen nimekseen Artakserkses, kun hän yritti kaapata vallan.
Cotswolds

Cotswolds on kukkulajono lounaisessa Englannissa. Sen kukkulat kohoavat lähelle 300 metriä. Hallinnollisesti pääosa Cotswoldsista kuuluu Gloucestershireen, mutta se ulottuu myös Oxfordshireen, Wiltshireen, Somersetiin, Warwickshireen ja Worcestershireen.Cotswold Tour & Travel Information Costwolds InfoCotswold Cotswold Distdrict Council Cotswoldsin itäraja voidaan vetää Oxfordiin, pohjoisrajana pidetään Avonjokea, länsirajana Cheltenhamia. Eteläraja menee jossakin Thamesjoen laakson vaiheilla, mutta esimerkiksi Bathin ympäristössä on vielä selviä cotswoldsilaisia piirteitä. Cotswolds on tunnettu luonnonkauneudestaan, sekä perienglantilaisista pikkukaupungeistaan ja kylistään, joiden talot on rakennettu paikallisesta kellertävästä kalkkikivestä. Keskiajalla Cotswoldsissa oli menestyksekästä villantuotantoa, ja villaporvarit sijoittivat rahojaan komeisiin kivikirkkoihin, joita kutsutaan Villakirkoiksi. Alue on hurmaavaa sekä turistien että paikallisten mielestä, ja suurkaupunkien englantilaiset hankkivatkin kakkosasuntoja ja eläkepäivien koteja Cotswoldsista.Cotswolds Cirencester Guide thumb|Hevonen leinikkiniityllä Cotswoldsissa toukokuussa 2005. Tyypillisiä Cotswoldsin kaupunkeja ovat Broadway, Burford, Chipping Norton, Cirencester, Moreton-in-Marsh ja Stow-on-the-Wold. Cotswoldsilainen Chipping Campdenin kylä on merkittävä arts and crafts -liikkeen syntysijana 1900-luvun alussa. == Lähteet == == Aiheesta muualla == Luokka:Englannin vuoret ja kukkulat Luokka:Gloucestershiren maantiede Luokka:Oxfordshiren maantiede Luokka:Somersetin maantiede Luokka:Worcestershiren maantiede Luokka:Warwickshiren maantiede
Anjou

Anjou () on historiallinen maakunta Loiren laaksossa Länsi-Ranskassa. Se vastaa suunnilleen nykyistä Maine-et-Loiren departementtia. Maakunnan nimi tulee andecavien gallialaisheimosta. Anjou sai kreivikunnan oikeudet 900-luvulla ja herttuakunnan oikeudet vuonna 1360. Ennen joutumistaan Ranskalle se kuului Englannin kuninkaalle vuosina 1154–1204. Kuningas Ludvig IX antoi vuonna 1246 Anjoun herttuan arvon veljelleen Kaarlelle, josta tuli myöhemmin Napolin ja Sisilian kuningas Kaarle I. Anjoun suku hallitsi Napolia vuoteen 1435. Viimeinen Anjoun herttua kuoli vuonna 1481, ja Anjou palautui Ranskalle. Anjoun suvun kuninkaat hallitsivat 1300-luvulla myös Puolaa ja Unkaria. Unkarissa ensimmäinen Anjoun suvun kuningas oli Kaarle Robert, Kaarle I:n pojanpojanpoika, joka hallitsi vuosina 1310–1342. Kaarle Robertin poika Ludvig tuli Unkarin kuninkaaksi isänsä kuoleman jälkeen ja nousi vuonna 1370 myös Puolan valtaistuimelle. Ludvigin kuoltua vuonna 1382 Puolan ja Unkarin personaaliunioni hajosi. Hänen tyttäristään Mariasta tuli Unkarin ja Jadwigasta Puolan kuningatar. == Katso myös == * Montsoreaun linna * Montsoreau * Luettelo Unkarin hallitsijoista * Luettelo Puolan hallitsijoista Luokka:Ranskan entiset provinssit Luokka:Maine-et-Loire
Intef II

Intef II oli muinaista Egyptiä 11. dynastian aikaan vuosina 2112–2063 eaa. hallinnut faarao. Intef II seurasi veljeään Intef I:stä valtaistuimelle tämän kuoltua. Hän piti edeltäjänsä tavoin pääkaupunkinaan Thebaa. Vaikka Intef hallitsi lähes 50 vuotta, ei hänen hallituskaudestaan tiedetä juuri mitään lukuun ottamatta hänen sotaretkiään ja koiriensa nimiä. Intef I:n hallituskaudella alkanut sisällissota jatkui myös Intef II:n hallituskaudelle. Intef II taisteli Herakleopoliksen kuninkaiden kanssa ainakin Assiutissa josta hän jatkoi hyökkäystään Thiniksen suuntaan. Herakleopoliksen kuninkaat kuitenkin tuhosivat Thiniksen ja häpäisivät siellä olevat haudat. Taisteluiden jälkeen Intef solmi rauhan Herakleopoliksen kuninkaiden kanssa. Etelässä Intef laajensi Egyptin rajoja aina vanhan valtakunnan aikaisille rajoille Niilin ensimmäiselle kataraktille. Pohjoisessa hän laajensi valtakuntansa rajoja aina Abydoksen pohjoispuolelle saakka. Intef haudattiin lähelle edeltäjänsä hautaa Thebassa. Kallioon hakatusta haudasta löytyi Egyptin 20. dynastian aikaan steela, joka nykyisin on Kairon museossa. Steelassa kerrotaan kuninkaan kolmen koiran vieraskieliset nimet sekä niiden egyptinkieliset vastineet. Koirien nimet ovat Behekay (Mahedj eli gaselli), Abaqer (vinttikoira) ja Pehetez (Kemu eli musta). Nämä ovat todennäköisesti ensimmäiset nimetyt lemmikit, joista on säilynyt kirjallisia todisteita. Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet